ஆர்ட் நூவோ

ஆர்ட் நூவோ (Art nouveau) என்பது புதிய கலை எனப் பொருள்படும் பிரெஞ்சுச் சொல் ஆகும். இது ஓவியம், கட்டிடக்கலை, பயன்பாட்டுக்கலை ஆகியவை தொடர்பான ஒரு அனைத்துலகக் கலை இயக்கம். இது 1890 மற்றும் 1910 க்கு இடையில் பெல்லி எபோக் காலத்தில் பிரபலமாக இருந்தது.Sterner (1982), 6.

இது 20 ஆம் நூற்றாண்டுத் தொடக்கத்தில் (1890–1905) புகழ் பெற்று விளங்கியது. 19 ஆம் நூற்றாண்டின் கல்விக்கழகக் கலைப் பாணிக்கு எதிராக உருவான இப்பாணி, செடி கொடி வகைகள் சார்ந்த அழகூட்டல்களைக் கொண்டு விளங்கியதுடன், வளைவுகளைக் கொண்ட வடிவங்களையும் கொண்டிருந்தது.Gontar, Cybele. Art Nouveau. In Heilbrunn Timeline of Art History . New York: The Metropolitan Museum of Art, 2000 (October 2006) பிற பண்புகளாக, பெரும்பாலும் சமச்சீரற்ற தன்மை அல்லது வளைந்த கோடுகளால் வழங்கப்படும் சுறுசுறுப்பு மற்றும் இயக்க உணர்வு மற்றும் அசாதாரண வடிவங்கள் மற்றும் பெரிய திறந்தவெளிகளை உருவாக்க நவீன பொருட்கள், குறிப்பாக இரும்பு, கண்ணாடி, மட்பாண்டங்கள் மற்றும் பின்னர் கான்கிரீட் ஆகியவற்றைப் பயன்படுத்துதல் ஆகும்.Sembach, Klaus-Jürgen, L'Art Nouveau (2013), pp. 8–30 

ஆர்ட் நூவோவின் பதினைந்து ஆண்டுகால மலர்ச்சி கிளாஸ்கோவில் இருந்து மாஸ்கோ, எசுப்பானியா வரை ஐரோப்பா முழுவதும் உணரப்பட்டது. எனினும் இதன் செல்வாக்கு உலகம் முழுவதும் காணப்பட்டது.

 மேற்கோள்கள் 


 Sterner, Gabriele, Art Nouveau, an Art of Transition: From Individualism to Mass Society, 1st English ed. (original title: Jugendstil: Kunstformen zwischen Individualismus und Massengesellschaft), translated by Frederick G. Peters and Diana S. Peters, publisher Woodbury, N.Y.: Barron's Educational Series, 1982. 

பகுப்பு:கலை இயக்கங்கள்
பகுப்பு:கட்டிடக்கலைப் பாணிகள்
பகுப்பு:அலங்காரக் கலைகள்